CELEX: 
Language: mt
Date: 2006-06-29 00:00:00
Title: Deċiżjoni tal-Kunsill tat- 13 ta' Diċembru 2005 dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika tal-Korea skond l-Artikolu XXIV:6 u l-Artikolu XXVIII tal-Ftehim Ġenerali fuq it-Tariffi u n-Negozju (GATT) ta’ l-1994

29.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               288
            
         DEĊIŻJONI TAL-KUNSILL
   tat-13 ta' Diċembru 2005
   dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Repubblika tal-Korea skond l-Artikolu XXIV:6 u l-Artikolu XXVIII tal-Ftehim Ġenerali fuq it-Tariffi u n-Negozju (GATT) ta’ l-1994
   (2005/929/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Fit-22 ta’ Marzu 2004 il-Kunsill awtorizza lill-Kummissjoni biex tiftaħ negozjati ma’ ċertu Membri oħra tad-WTO taħt l-Artikolu XXIV:6 tal-Ftehim Ġenerali fuq it-Tariffi u n-Negozju (GATT) ta' l-1994, matul l-adeżjoni ma' l-Unjoni Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja.
            
         
               (2)
            
            
               In-negozjati tmexxew mill-Kummissjoni f’konsultazzjoni mal-Kumitat stabbilit bl-Artikolu 133 tat-Trattat u fi ħdan il-qafas ta’ direttivi ta’ negozjar maħruġa mill-Kunsill.
            
         
               (3)
            
            
               Il-Kummissjoni ffinalizzat in-negozjati għal Ftehim fil-forma ta’ Skambju ta’ Ittri bejn il-Komunità Ewropea u r-Repubblika tal-Korea skond l-Artikolu XXIV:6 u l-Artikolu XXVIII tal-GATT ta’ l-1994. Dan il-ftehim għandu għalhekk ikun approvat.
            
         IDDEĊIEDA KIF ĠEJ:
   Artikolu 1
   Il-Ftehim fil-forma ta’ Skambju ta’ Ittri bejn il-Komunità Ewropea u r-Repubblika tal-Korea skond l-Artikolu XXIV:6 u l-Artikolu XXVIII tal-GATT ta’ l-1994 rigward l-irtirar ta’ konċessjonijiet speċifiċi fir-rigward ta’ l-irtirar ta’ l-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja matul l-adeżjoni tagħhom fil-Komunità Ewropea, huwa hawnhekk approvat f’isem il-Komunità.
   It-test tal-Ftehim fil-forma ta’ Skambju ta’ Ittri huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jaħtar Persuna(i) li jkollhom is-setgħa li jiffirmaw il-Ftehim sabiex jorbtu lill-Komunità (1).
   
      Magħmul fi Brussel, nhar it-13 ta' Diċembru 2005.
      
         
            Għall-Kunsill
         
         
            Il-President
         
         J. GRANT
      
   
   
      (1)  Id-data tad-dħul fis-seħħ tal-Ftehim ser tkun pubblikata fil-Ġurnal Uffiċjali ta' l-Unjoni Ewropea.
   
      FTEHIM
      fil-forma ta’ skambju ta’ ittri bejn il-Komunità Ewropea u r-Repubblika tal-Korea skond l-artikolu xxiv:6 u l-artikolu XXVIII tal- ftehim ġenerali fuq it-tariffi u n-negozju (GATT) ta’ l-1994
      A.   Ittra mill-Komunità Ewropea
      Brussel, 13 ta’ Diċembru 2005
      Sinjur,
      Wara l-bidu ta’ negozjati bejn il-Komunitajiet Ewropew (KE) u r-Repubblika tal-Korea taħt l-Artikolu XXIV:6 u l-Artikolu XXVIII tal-GATT ta’ l-1994 għall-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja matul l-adeżjoni tagħom fil-KE, dan li ġej qed jiġi maqbul bejn il-KE u r-Repubblika tal-Korea sabiex jingħalqu n-negozjati miftuħa wara n-notifika tal-KE tad-19 ta' Jannar ta' l-2004 fid-WTO skond l-Artikolu XXIV:6 tal-GATT ta’ l-1994.
      Il-KE taqbel li tinkorpora fl-iskeda tagħha għat-terittorju doganali tal-KE ta’ 25, il-konċessjonijiet li kienu inklużi fl-iskeda preċedenti tagħha.
      Il-KE taqbel li tintroduċi r-rati aktar baxxi applikati li ġejjin:
      
                   
               
               
                  8525 40 99: rata aktar baxxa applikata ta’ 12,5 %
               
            
                   
               
               
                  3903 19 00: rata aktar baxxa applikata ta’ 4 %
               
            
                   
               
               
                  8521 10 30: rata aktar baxxa applikata ta’ 13 %
               
            
                   
               
               
                  8527 31 91: rata aktar baxxa applikata ta’ 11,4 %
               
            Ir-rati aktar baxxi applikati li huma indikati hawn fuq għandhom jiġu applikat għal tliet snin jew sakemm l-implimentazzjoni tar-Riżultati ta’ l-Aġenda ta’ l-Iżvilupp ta’ Doha tilħaq il-livell tat-tariffa t’hawn fuq, skond liema sseħħ l-ewwel. Ir-rata aktar baxxa applikata fuq 8525 40 99 għandha tiġi applikata għal erba’ snin jew sakemm l-implimentazzjoni tar-Riżultati ta’ l-Aġenda ta’ l-Iżvilupp ta’ Doha tilħaq il-livell tat-tariffa t’hawn fuq, skond liema sseħħ l-ewwel. Il-perjodi indikati hawn fuq jibdew fid-data ta’ l-implimentazzjoni.
      Dan il-Ftehim għandu jidħol fis-seħħ fid-data li fiha l-KE tirċievi mingħand ir-Repubblika tal-Korea ittra ta’ ftehim eżegwita kif xieraq, wara konsiderazzjoni mill-partijiet skond il-proċeduri tagħhom. Il-KE tobbliga ruħha li tagħmel użu mill-aqwa kapaċitajiet tagħha biex tiżgura li l-implimentazzjoni xierqa tal-miżuri jidħlu fis-seħħ mhux aktar tard mill-1 ta’ Jannar 2006.
      Sinjur, nitolbok tkun assigurat bl-akbar rispett tiegħi.
      
         
            F’isem il-Komunità Ewropea
         
         
            
      
      B.   Ittra mir-Repubblika tal-Korea
      Brussel, 13 ta’ Diċembru 2005
      Sinjur,
      Nagħmel referenza għall-ittra tieghek li tistqarr:
      “Wara l-bidu ta’ negozjati bejn il-Komunitajiet Ewropew (KE) u r-Repubblika tal-Korea taħt l-Artikolu XXIV:6 u l-Artikolu XXVIII tal-GATT ta’ l-1994 għall-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja matul l-adeżjoni tagħom fil-KE, dan li ġej qed jiġi maqbul bejn il-KE u r-Repubblika tal-Korea sabiex jingħalqu n-negozjati miftuħa wara n-notifika tal-KE tad-19 ta' Jannar ta' l-2004 fid-WTO skond l-Artikolu XXIV:6 tal-GATT ta’ l-1994.
      Il-KE taqbel li tinkorpora fl-iskeda tagħha għat-terittorju doganali tal-KE ta’ 25, il-konċessjonijiet li kienu inklużi fl-iskeda preċedenti tagħha.
      Il-KE taqbel li tintroduċi r-rati aktar baxxi applikati li ġejjin:
      
                   
               
               
                  8525 40 99: rata aktar baxxa applikata ta’ 12,5 %
               
            
                   
               
               
                  3903 19 00: rata aktar baxxa applikata ta’ 4 %
               
            
                   
               
               
                  8521 10 30: rata aktar baxxa applikata ta’ 13 %
               
            
                   
               
               
                  8527 31 91: rata aktar baxxa applikata ta’ 11,4 %
               
            Ir-rati aktar baxxi applikati li huma indikati hawn fuq għandhom jiġu applikat għal tliet snin jew sakemm l-implimentazzjoni tar-Riżultati ta’ l-Aġenda ta’ l-Iżvilupp ta’ Doha tilħaq il-livell tat-tariffa t’hawn fuq, skond liema sseħħ l-ewwel. Ir-rata aktar baxxa applikata fuq 8525 40 99 għandha tiġi applikata għal erba’ snin jew sakemm l-implimentazzjoni tar-Riżultati ta’ l-Aġenda ta’ l-Iżvilupp ta’ Doha tilħaq il-livell tat-tariffa t’hawn fuq, skond liema sseħħ l-ewwel. Il-perjodi indikati hawn fuq jibdew fid-data ta’ l-implimentazzjoni.
      Dan il-Ftehim għandu jidħol fis-seħħ fid-data li fiha l-KE tirċievi mingħand ir-Repubblika tal-Korea ittra ta’ ftehim eżegwita kif xieraq, wara konsiderazzjoni mill-partijiet skond il-proċeduri tagħhom. Il-KE tobbliga ruħha li tagħmel użu mill-aqwa kapaċitajiet tagħha biex tiżgura li l-implimentazzjoni xierqa tal-miżuri jidħlu fis-seħħ mhux aktar tard mill-1 ta’ Jannar 2006.”
      Għandu l-unur li nesprimi l-ftehim tal-gvern tiegħi.
      Sinjur, nitolbok tkun assigurat bl-akbar rispett tiegħi.
      
         
            F’isem ir-Repubblika tal-Korea